Floreal Villar

Floreal Villar (naskiĝis en 1920, mortis la 27-an de julio 2006) estis argentina esperantisto.

En sia profesia vivo laboris kiel korektisto kaj tradukisto el la angla, en la argentina ĵurnalo Clarín, de la urbo Bonaero.

Li esperantiĝis en 1934, estis membro de UEA kaj SAT kaj dum sia tuta vivo laboris kiel instruanto kaj disvastiganto de Esperanto, kiel aktiva membro de la argentina Esperanto-movado.

Dum la hispana civilmilito, kaj dum la dua mondmilito li multe helpis al rifuĝintoj (ekz. al Lanti kaj Tibor Sekelj). 

Dum multaj jaroj Floreal estis sekretario de la unua landa organizaĵo Argentina Esperanto-Asocio (AEA), kiu post 1941 loke pluvivis kiel Bonaera Esperanto-Asocio (BEA), kaj de la Argentina Esperanto-Ligo (AEL) aldone fondita en 1941, kaj estis multajn jarojn redaktoro de la revuo Argentina Esperantisto. Multe li verkis kaj tradukis al Esperanto (ofte sub kaŝnomoj aŭ en eksterlandaj esperantaj revuoj.

Laŭ peto de AEL li verkis Skizon pri la historia de Esperanto en Argentino kaj Aŭtobiografion.

Kategorio:Argentinaj esperantistoj